b'\n_START_ARTICLE_\nStaurolitas\n_START_PARAGRAPH_\nStaurolitas\xc2\xa0\xe2\x80\x93 silikat\xc5\xb3 klas\xc4\x97s, nesosilikatinis mineralas. Chemin\xc4\x97 formul\xc4\x97: (Fe, Mg, Zn)\xe2\x82\x82Al\xe2\x82\x89(Si, Al)\xe2\x82\x84O\xe2\x82\x82\xe2\x82\x82OH\xe2\x82\x82. Mineral\xc4\x85 sudarantys gele\xc5\xbeis, magnis ir cinkas sudaro \xc4\xafvairias proporcijas. Kristalizuojasi monoklinin\xc4\x97je sistemoje. Staurolitas turi savyb\xc4\x99 sudaryti kristal\xc5\xb3 dvynukus kurie suauga kry\xc5\xbemi\xc5\xa1kai, 90 arba ma\xc5\xbedaug 60 laipsni\xc5\xb3 kampu. Kristalai yra prizmin\xc4\x97s formos ir matomi plika akimi. Pavadinimas kilo i\xc5\xa1 graiki\xc5\xa1k\xc5\xb3 \xc5\xbeod\xc5\xbei\xc5\xb3 stauros rei\xc5\xa1kiant\xc4\xaf kry\xc5\xbemi\xc5\xa1kas ir lithos\xc2\xa0\xe2\x80\x93 akmuo, kas siejama su kristalo dvynukais._NEWLINE_Kietumas pagal Moso skal\xc4\x99 nuo 7.0 iki 7.5._NEWLINE_Staurolito spalva nuo raudonai rudos iki juodos su baltu sluoksniuotumu. Da\xc5\xbeniausiai nepermatomas._NEWLINE_Staurolitas susidaro regioninio metamorfizmo metu ir randamas kartu su almanditu, granatais, \xc5\xbe\xc4\x97ru\xc4\x8diais ir kianitu. Staurolitas yra oficialus D\xc5\xbeord\xc5\xbeijos (JAV) valstijos mineralas.'